**Medzinárodné letisko Pierra Elliotta Trudeau** (angl. ***Montréal-Pierre Elliott Trudeau International Airport***, franc. ***Aéroport international Pierre-Elliott-Trudeau de Montréal***) alebo **Montreal-Trudeau**, (IATA: **YUL**, ICAO: **CYUL**) je medzinárodné letisko v druhom najväčšom meste Kanady a najväčšie v provincii Quebec. Letisko je hlavným leteckým uzlom montrealskej aglomerácie, ktorá je domovom približne 4 miliónovej populácie, čo predstavuje približne 12 percent obyvateľstva Kanady. Nachádza sa na ostrove Montreal, vo vzdialenosti 12 km od centra Montrealu. Letisko nesie názov po kanadskom politikovi Pierre Elliot Trudeauovi. Využvajú ho aj cestujúci zo severného Vermontu a severného New Yorku.

S počtom cestujúcich 13 660 862 v roku 2010 je tretie najfrekventovanejšie letisko Kanady. Je jedným z uzlov a hlavné sídlo spoločnosti Air Canada. Linka medzi Montrealom a Torontom je štrnásta najfrekventovanejšia letecká linka sveta.

História
--------

V štyridsiatych rokoch 20. storočia prvé letisko Montrealu, Saint Huberts Airport, kapacitne už nepostačovalo a Ministerstvo dopravy sa rozhodlo zakúpiť pozemky bývalého pretekárskeho okruhu, Dorval Race Track s cieľom výstavby nového letiska. 1. septembra 1941 bolo letisko otvorené pod názvom **Medzinárodné letisko Montreal-Dorval** a slúžilo aj ako základňa Royal Canadian Air Force. V decembri 1960 bol otvorený nový terminál, v tých časoch jeden z najväčších terminálov sveta. Vláda Kanady predpokladala, že 20 miliónová kapacita letiska bude prekročená v roku 1985 a na konci šesťdesiatych rokov naplánovala výstabu letiska nového, Montreal Mirabel Airport, ktoré bolo otvorené v roku 1975.

Letisko Mirabel prebralo časť domácich a zahraničných letov letiska Dorval. Význam oboch letísk ale v osemdesiatych rokoch začal klesať, keďže lietadlá na transatlantických letoch sa stali technicky dokonalejšími a už nepotrebovali dotankovať v Montreale, ako aj z dôvodu poklesu ekonomického významu mesta, čo malo za následok presun časti letov do torontského letiska. Plánovaná kapacita letiska sa nenaplnila, časť letov sa vrátila na ltisko Dorval a na letisku Mirabel sa v roku 2004 skončila osobná letecká doprava. V septembri 2007 bolo letisko premenované na **Medzinárodné letisko Pierra Elliotta Trudeau** na počesť Pierra Elliota Trudeaua, významného kanadského štátnika a dlhoročného ministerského predsedu Kanady. 
Od roku 2007 je letisko schopné prijímať veľkokapacitný Airbus A380.

Terminál
--------

Letisko má jeden terminál a v ňom tri hlavné odbavovacie haly. Hala A je určená pre domáce linky a má 26 východov, hala B pre medzinárodné linky, okrem USA má 13 východov a hala C pre linky do Spojených štátov má 18 východov (gates).

Štatistika
----------

Štatistika počtu cestujúcichA| Rok | Počet cestujúcich |  % zmena |
| --- | --- | --- |
| 2001 | 8 079 928 | –––– |
| 2002 | 7 589 708 | ▼6.1% |
| 2003 | 7 761 184 | ▲2.3% |
| 2004 | 10 335 768 | –––– |
| 2005 | 10 892 778 | ▲5.4% |
| 2006 | 11 441 202 | ▲5.0% |
| 2007 | 12 817 969 | ▲12.0% |
| 2008 | 12 813 320 | 0.0% |
| 2009 | 12 224 534 | ▼4.6% |
| 2010 | 12 969 834 | ▲6.1% |
| 2011 | 13 660 862 | ▲5.3% |
| 2012 (január-február) | 3 475 710 | ▲3.3% |
| **Spolu (2004–2011)** | **97 156 267** |  |

Referencie
----------

1. 1 2   *Cov-Ins-Ti* [online]. [Cit. 2011-02-19]. Dostupné online.
2. ↑   *Cov-Ins-Ti* [online]. [Cit. 2011-02-19]. Dostupné online.
3. 1 2   *2004–2007 Statistics* [online]. [Cit. 2008-05-30]. Dostupné online. Archivované 2008-05-30 z originálu.
4. ↑   *2006–2009 Aéroports de Montréal Passenger Statistcs* [online]. [Cit. 2010-03-26]. Dostupné online. Archivované 2010-03-26 z originálu.
5. 1 2 3 4  2007-2010 Aéroports de Montréal Passenger Statistics[nefunkčný odkaz]
6. ↑  2011 Aéroports de Montréal Passenger Statistics[nefunkčný odkaz]
7. ↑  2012 Aéroports de Montréal Passenger Statistics[nefunkčný odkaz]

Iné projekty
------------

Commons
* Spolupracuj na Commons Commons ponúka multimediálne súbory na tému **Medzinárodné letisko Pierra Elliotta Trudeau**

Externé odkazy
--------------

* Oficiálna stránka

Zdroje
------

*Tento článok je čiastočný alebo úplný preklad článku Montréal-Pierre Elliott Trudeau International Airport na anglickej Wikipédii.*


|  |  |
| --- | --- |
| Portal | Portál letectvo |

| * z
* d
* u
Letiská v Kanade |
| --- |
| National Airports System | 
* Calgary YYC
* Charlottetown YYG
* Edmonton YEG
* Fredericton YFC
* Gander YQX
* Halifax YHZ
* Iqaluit YFB
* Kelowna YLW
* London YXU
* Moncton YQM
* Montréal-Mirabel YMX
* Montréal-Trudeau YUL
* Ottawa YOW
* Prince George YXS
* Québec YQB
* Regina YQR
* Saint John YSJ
* St. John's YYT
* Saskatoon YXE
* Thunder Bay YQT
* Toronto-Pearson YYZ
* Vancouver YVR
* Victoria YYJ
* Whitehorse YXY
* Winnipeg YWG
* Yellowknife YZF

 |
| Podľa provincií a teritórií (kategórie) | 
* Alberta
* Britská Kolumbia
* Manitoba
* Nunavute
* Nové Škótsko
* New Brunswick
* Newfoundland a Labrador
* Ontário
* Ostrov princa Eduarda
* Québec
* Saskatchewan
* Severozápadné teritóriá
* Yukon

 |